În temeiul prevederilor art. 136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția de Impozite și taxe locale formulează următorul

**RAPORT DE SPECIALITATE**

la proiectul de hotărâre privind aprobarea comunicării prin mijloace electronice de transmitere la distanță, a actelor administrative fiscale, a actelor de executare și altor acte emise de către Direcția Impozite și Taxe Locale

din cadrul aparatului de specialitate al Primarului municipiului Satu Mare

În conformitate cu prevederile:

- Legii nr. 207/2015 privind Codul de procedură fiscală, cu modificările și completările ulterioare;

- Legii nr. 24/2000 privind normele de tehnică legislativă pentru elaborarea actelor normative republicată, cu modificările și completările ulterioare

- Legii nr. 52/2003 privind transparența decizională în administrația publică locală republicată;

Consiliile locale adoptă hotărârile cu privire la privind privind dezvoltarea economico-socială și de mediu a comunei, orașului sau municipiului.

 La data de 05.12.2016 a fost publicat în Monitorul oficial al României nr. 970/2016, Ordinul viceprim-ministrului, ministrului dezvoltării regionale și administrației publice nr. 3.097/24.11.2016 pentru aplicarea prevederilor art. 46 alin. (8) și art. 47 alin. (9) din Legea nr. 207/2015 privind Codul de procedură fiscală prin care este aprobată lista actelor administrative fiscale, a actelor de executare și altor acte emise de organul fiscal local care pot fi comunicate prin mijloace electronice de transmitere la distanță și/sau tipărite prin intermediul unui centru de imprimare, valabile fără semnătura persoanelor împuternicite și ștampila organului fiscal local, procedura și condițiile de comunicare prin mijloace electronice de transmitere la distanță a acestor acte.

Intențiile instituției sunt de a diversifica modalitățile de comunicare cu contribuabilii și totodată de a găsi cele mai bune soluții de cooperare cu aceștia astfel încât să se creeze premisele unei relații fundamentate pe principiul bunei-credințe.

Actul normativ publicat la data de 05.12.2016, menționat mai sus, stabilește cadrul legal care conferă aparatului de specialitate al primarului dreptul de a simplifica și diversifica modalitățile de emitere a actelor administrative fiscale și comunicare a acestora contribuabililor, în scopul eficientizării consumului de resurse necesare activității de colectare a creanțelor bugetare.

De asemenea Codul de Procedură fiscală a fost modificat prin O.G. nr.31/2022, iar art.47 alin.(15) devine în urma modificării : „(15) Actul administrativ fiscal emis în formă electronică se comunică prin mijloace electronice de transmitere la distanță potrivit alin. (16) sau (17) după caz, iar acesta se consideră comunicat la data punerii la dispoziția contribuabilului/plătitorului prin aceste mijloace.” , astfel este nevoie de ajustarea procedurilor existente la noile prevederi legislative.

Prin proiectul de hotărâre înaintat spre aprobare, propunem abilitarea Direcției Impozite și Taxe Locale din cadrul aparatului de specialitate al Primarului municipiului Satu Mare să utilizeze noi mijloace electronice de transmitere la distanță a actelor administrative fiscale, actelor de executare și altor acte: prin e-mail (căsuță de poștă electronică) și platforma de contact pusă la dispoziția contribuabililor, precum și înrolarea electronică a utilizatorilor în platforma de contact și prin noi metode care vor fi implementate în perioada următoare (RoeId, Ghiseul.Ro, etc). Comunicarea actelor administrative fiscale prin aceste mijloace se va efectua în funcție de opțiunea contribuabilului.

Odată cu încetarea stărilor de alertă și urgență, derogările au încetat astfel că contribuabilii sunt nevoiți în momentul de față să vină personal la ghișeele DITL să depună cererile de înrolare în platforma de comunicare.

Pentru a venii în sprijinul acestora în urma discuțiilor cu furnizorul de software, s-a creat procesul de înregistrare electronică a acestora, având respectate toate cerințele legale sistemul de înregistrare , acesta funcționând asemănător Spațiului Virtual al ANAF și se lucrează la integrarea cu viitoare alte platforme care sa ușureze autentificarea contribuabilului atunci când acesta dorește sa acceseze platforma electronica de comunicare prin metode alternative . Având în vedere ca legiuitorul oferă posibilitatea Unităților administrativ-teritoriale să furnizeze și alte servicii contribuabililor, considerăm că este necesară actualizarea acestor proceduri de lucru și reglementarea acestora prin hotărâre a consiliului local.

Redăm prevederea legală din PROCEDURA din 24 noiembrie 2016 de comunicare a actelor administrative fiscale, a actelor de executare și a altor acte emise de organul fiscal local prin mijloace electronice de transmitere la distanță:

“Art.9 Servicii electronice suplimentare

În cazul în care organul fiscal local poate furniza servicii electronice suplimentare celor detaliate la art. 1-8, atunci procedura de furnizare a acestora se aprobă prin hotărâre a autorității deliberative și se publică pe pagina de internet a organului fiscal local sau a unității administrativ-teritoriale. “

Raportat și la prevederile art. 7 alin.(1), alin. (2) din Legea nr. 52/2003 privind transparența decizională în administrația publică, republicată, cu modificările și completările ulterioare, proiectul de hotărâre face obiectul transparenței decizionale.

Având în vedere cele expuse anterior propunem spre aprobare Consiliului Local, proiectul de hotărâre privind aprobarea comunicării prin mijloace electronice de transmitere la distanță, a actelor administrativ-fiscale, a actelor de executare și altor acte emise de către Direcția Impozite și Taxe Locale din cadrul aparatului de specialitate al Primarului municipiului Satu Mare.

**Analizând toate prevederile sale proiectul de hotărâre se înaintează Consiliului Local al Municipiului Satu Mare, cu propunere de aprobare.**

**Director executiv
 ec. Vasile Claudiu Tincu**

Șef serviciu Impunere, Constatare, Control

ec. Crișan Sorin

Șef serviciu Evidența Veniturilor, Urmărire,

Executare Silită și Amenzi

 jr. Mirel Cristian Dan